قلعہ بھرانڈ

قلعہ برہوٹہ (بھرانڈ) آزاد کشمیر تحصیل سہنسہ میں واقع سدھن حکمرانوں کا ایک انتہائی شاہکار قلعہ ہے اس قلعہ کی اب دن بہ دن گرتی دروں دیوار آزاد کشمیر حکمرانوں کی خوب جگ ہنسائی کا منظر پیش کرتی نظر آتی ہیں یہ قلعہ سدھنوتی کے نواب حکمران سردار سعید خان سدوزئ  نے سولہویں صدی عیسوی میں تعمیر کرایا

قعلہ بھرانڈ کا تاریخی پس منظر 
تاریخ کے اوراق میں قلعہ بھرانڈ (برہوٹہ) کا تاریخی پس منظر یہ ملتا ہے کہ جب مغل فوجوں نے کشمیر پر حملہ کیا تو اسوقت نواب سدھنوتی سردار سعید خان سدوزئ نے اپنی چار ہزار فوج کے ساتھ چکوں کے خلاف مغلوں کا ساتھ دیا  چنانچہ فتح کشمیر کے بعد مغل شہنشاہ اکبر نے سدھنوتی کے نواب سعید خان سدوزئی کو جہاں لاکھوں کا نقد انعام دیا وہاں سدھنوتی ریاست کی حفاظت کے لئےنواب سدھنوتی سردار سعید خان سدوزئ کو دو قلعے ایک قلعہ برہوٹہ اور دوسرا قلعہ بارل کی تعمیر کے تمام اخراجات بھی ادا کئے 
قلعہ بھرانڈ اور قلعہ بارل کی تعمیرات کا کام 1601ء میں شروع ہوا اور 1610ء میں مکمل ہوا ان دونوں قلعوں کی تعمیرات 1610ء ميں مکمل ہوئی قلعہ بھرانڈ میں 1832ء کی تیسری سکھ سدھنوتی جنگ کے وقت اس قعلے میں ریاست سدھنوتی کی طرف سے قلعہ دار سردار سکندر خان سدوزئ مقرر تھے جو اپنے پانچ سو سپاہیوں سمیت اس قلعہ میں مارے گئے 
  
جس کے بعد قلعہ سکھ خالصہ کے قبضے میں چلا گیا محمد دین فوق تاریخ اقوام پونچھ کشمیر کے مطابق قلعہ برہوٹہ کے آخری قعلے دار ریاست سدھنوتی کے معروف جرنیل سردار سکندر خان سدوزئ تھے 
آپ تیسری سکھ سدھنوتی جنگ میں قلعہ بھرانڈ کے دامن میں اپنے پانچ  سو سپاہیوں سمیت مارے گئے جس کے بعد آپ کے جسم سے الٹی کھال نکال کر نشان عبرت کے طور پر درخت پر لٹکائی گئی 
تاريخ کشمیر پروفیسر ملک افتخار کے مطابق 1819ء سے لے کر 1832ء تک ریاست سدھنوتی کے جن پندرہ قلعوں نے سکھ خالصہ کو شکست دی ان میں ایک قلعہ بھرانڈ (برہوٹہ) بھی تھا جس کے قلعہ دار سردار سکندر خان سدوزئ تھے،

حوالہ جات